गौरतलब है कि रामगोपाल वर्मा अपने विवादों को लेकर हमेशा चर्चा में रहते हैं। पिछले दिनों उन्होंने तमिलनाडु में हो रहे जल्लीकट्टू आंदोलन पर विवादित ट्वीट किया था। उन्होंने ट्विटर पर लिखा था, “जलीकट्टू मनाने वाले हर शख्स के पीछे कम-से-कम दस सांड छोड़ देने चाहिए। ताकि उनको पता चले कि जब हजारों लोग उसे दौड़ाते हैं तो सांड को कैसा लगता होगा।” इसके अलावा रामगोपाल वर्मा ने जलीकट्टू के आयोजन के पक्ष में खड़े फिल्मी हस्तियों पर भी निशाना साधा। उन्होंने आरोप लगाया था कि सेलेब्रिटीज ने महज वोट और टिकट पाने के लिए इस खेल के पक्ष में आवाज उठाई।